**Joseph Anthony Barton** (født 1982) er en engelsk fotballtrener og tidligere fotballspiller som sist var manager for Bristol Rovers FC.

Han er mest kjent fra sine perioder hos Manchester City FC, Newcastle United FC og Queens Park Rangers FC samt en rekke voldsepisoder, som blant annet resulterte i at han ble dømt til fengselsstraff.

Han fikk én landskamp for det engelske landslaget i 2007.

Klubb-karriere
--------------

### Tidlig karriere og oppførselsproblemer

Barton debuterte mot Bolton den 5. april 2003. Hans første mål på seniornivå kom mot Tottenham, en kamp City vant 2-0.

Barton begynte 2003/04-sesongen som fast førstelagsspiller. Etter hans andre Premier League-mål (mot Blackburn) ble han kalt opp til det engelske U21-landslagets tropp til EM-kvalifiseringskampene mot Makedonia og Portugal.

Bartons karriere har til nå vært preget av oppførselsproblemer. Klubben vurderte å sparke ham etter en hendelse på en julefest hvor han stappet en sigar i øyet på juniorspilleren Jamie Tandy. Sommeren etter ble Barton sendt hjem fra en førsesongsturnering i Thailand etter å ha blitt involvert i en kamp med en ung Everton-fan, og også sett i en slåsskamp med lagkamerat Richard Dunne som endte med at Dunne skadet foten etter å ha sparket til en vegg i sinne. Disse hendelsene resulterte i at Barton måtte gå i terapi for å kontrollere raseriet sitt, på ordre fra Manchester Citys manager Stuart Pearce.

### En ny avtale

I september 2004 signerte Barton en ny kontrakt som bandt ham til Manchester City til 2007. Den 30. januar 2006 leverte han imidlertid inn en forespørsel om å bli satt på overgangslisten. Dagen etter avslo Manchester City et verbalt bud på Barton fra Middlesbrough, Stuart Pearce påsto at det ennå var mulig å komme til enighet med Barton. I løpet av den neste uken innrømte Barton at en slik forespørsel var overilt og feil, og beklagde til klubben. Selv om det gikk rykter om at Barton ville gå til Middlesbrough sommeren 2006 grunnet brudd i kontraktsforhandlingene, signerte han den 25. juli en ny fireårsavtale som satte en stopper for spekuleringen om framtiden hans.

Joey Barton scoret på straffe mot Arsenal i hjemmekampen mot dem i 2006/07-sesongen, og gav City en historisk 1-0-seier. Den 30. september ble han imidlertid fanget av TV-kameraer mens han viste baken til Everton-fans etter Citys utligning på overtid. Den 10. oktober gikk Merseyside Police gjennom saken, men tok ingen videre handling. Barton ble bøtelagt med 2000 pund.

Den 16. januar 2007 uttalte Bartons agent, Willie McKay, at hvis en klubb bød minst 5,5 millioner pund for Barton, måtte City tillate Barton å snakke med klubben. Evertons manager David Moyes tok så kontakt med City og forhørte seg om Bartons tilgjengelighet. Neste dag uttalte Barton imidlertid at «Folk prøver å få meg bort, men jeg er glad for å bli værende» («People are trying to unsettle me but I'm happy to stay here»), hvorpå Stuart Pearce la til «Jeg er ikke sikker på om Willie McKay er agenten hans» («I'm not sure if Willie McKay is his agent»).

Landslagskarriere
-----------------

Den 2. februar 2007 ble, som en følge av sin imponerende form, Barton tatt ut til det engelske landslagets vennskapskamp mot Spania. Han fikk sin landslagsdebut den 7. februar 2007 mot Spania som innbytter for Frank Lampard.

Personlig liv
-------------

Den 30. november 2005 ble Bartons 17 år gamle halvbror, Michael, dømt for mordet på studenten Anthony Walker. Anthony ble drept med øks i juli 2005.

Referanser
----------

1. ↑   As, AS.com athlete ID barton/14841[Hentet fra Wikidata]
2. ↑   Argentine Soccer Database, oppført som JOEY BARTON, BDFA player ID 53728[Hentet fra Wikidata]
3. ↑   FBref, FBref spiller-ID 93bfa675[Hentet fra Wikidata]
4. ↑   transfermarkt.com, Transfermarkt spiller-ID 3292, besøkt 9. oktober 2017[Hentet fra Wikidata]
5. ↑  Joey Barton
6. ↑  «4thegame Profile». 4thegame.com. Arkivert fra originalen 22. januar 2009. Besøkt 13. juli 2007.
7. ↑  «Barton released from jail». *The Guardian*. London. 1. juli 2008.
8. ↑  Oliver, Mark (1. desember 2005). «Cousins jailed for racist axe murder». London: Guardian Unlimited. Besøkt 17. november 2015.

Eksterne lenker
---------------

* (en) Offisielt nettsted Rediger på Wikidata

* (en) Joey Barton – kategori av bilder, video eller lyd på Commons Rediger på Wikidata
* (fr) Joey Barton – LÉquipe Rediger på Wikidata

* (en) Joey Barton – Transfermarkt Rediger på Wikidata

* (en) Joey Barton – Transfermarkt (manager) Rediger på Wikidata

* (en) Joey Barton – national-football-teams.com Rediger på Wikidata

* (en) Joey Barton – WorldFootball.net Rediger på Wikidata

* (en) Joey Barton – Soccerbase.com Rediger på Wikidata

* (en) Joey Barton – FootballDatabase.eu Rediger på Wikidata

* (en) Joey Barton – Soccerway Rediger på Wikidata

* (en) Joey Barton – EU-Football.info Rediger på Wikidata

* (en) Joey Barton – PlaymakerStats.com Rediger på Wikidata
* (en) Joey Barton på Twitter Rediger på Wikidata

* (en) Joey Barton på Instagram Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |